
Kontrasztanyagos ultrahang vizsgálatok klinikai lehetőségei

 
Összefoglalás témája
Az orvostudomány egyik leggyorsabban fejlődő ágazata a képalkotó diagnosztika. A fejlődéssel lépést kell tartani, hogy az adott esetben, az adott betegnél a legalkalmasabb diagnosztikai módszer kerüljön elvégzésre. Az összefoglalás a kontrasztanyagos ultrahang (CEUS=contrast enhanced ultrasound) vizsgálattal foglalkozik, amellyel új lehetőség nyílik számos betegség felismerésében. A CEUS bevezetése fontos előnyökkel jár: biztonságos módszernek tekinthető, alkalmazása csökkentheti a felesleges röntgen-, CT- és MR-vizsgálatokat, a betegágy mellett is elvégezhető, beszűkült veseműködés esetén is használható, illetve költséghatékony.

Célkitűzések és feltételezések
Dolgozat célja a CEUS vizsgálatok klinikai lehetőségeinek áttekintése, a módszer ismertetése és demonstrálása esettanulmányok által. Feltételezem, hogy a CEUS vizsgálatok informatívabbak a natív ultrahangvizsgálatoknál, és alkalmasak a gócos májbetegségek pontos diagnosztizálására, valamint megfelelő indikációs körben alkalmazva egyenrangú alternatívája lehet a fejlettebbnek tartott képalkotó módszereknek (CT, MR).

Anyag és módszer
Heim Pál Gyermekkórház CT/Intervenciós Osztályán CEUS vizsgálaton átesett betegeinek esettanulmánya.

A módszer magyarországi elterjedése folyamatban van. A növekvő számú kedvező külföldi tapasztalat és a nagy számú publikáció hatására hazánkban is megkezdődött a módszer meghonosítása.2013.április 1-jétől OEP finanszírozással végezhető a máj CEUS vizsgálata 21 centrumban.



